
ДО

ОБЩИНСКИ СЪВЕТ

БУРГАС

Д О К Л А Д Н А   З А П И С К А

от Димитър Николов Николов
Кмет на Община Бургас

Относно: Продажба на общинско жилище, находящо се в гр.Бургас, ж.к.“Изгрев”, бл.№30, вх.№1, ет.№1, ап.№2-десен, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-117/11.03.2020г. от директора на ОП „Общински имоти“, във връзка с искане с рег.№321-Н-14/11.10.2019г. от Р. Р. Н. за закупуване на общинско жилище - апартамент, находящ се в гр.Бургас, ж.к.“Изгрев”, бл.30, вх.1, ет.1, ап.№2-десен, със застроена площ 77,69 кв.м, ведно с 1,268 % ид.части от общите части на сградата и правото на строеж върху общинска земя, в което е настанена заедно със семейството си съгласно мои Заповеди №№ 3308/09.12.2014г., 2088/22.08.2014г. и 2223/07.08.2019г. 
Искането за закупуване на общинското жилище е разгледано от комисия,  назначена с моя  Заповед №3626/27.11.2019 г., която е установила, че наемателката и семейството й отговарят на кумулативно изискуемите условия на чл.37 от Наредбата за условията и реда за установяване на жилищните нужди на граждани, настаняване под наем и продажба на общински жилища и видно от взетото по т.2 решение, обективирано в Протокол №2/18.02.2020г., комисията прави предложение за удовлетворяване на искането за закупуване на общинското жилище.


Описаното жилище е частна общинска собственост съгласно Акт №9369/05.05.2020г. на Община Бургас, отразено с идентификатор 07079.501.30.1.2 по одобрените КККР на гр.Бургас, при съседни самостоятелни обекти в сградата: на същия етаж:няма; под обекта: няма и над обекта: 07079.501.30.1.4 и 07079.501.30.1.5.
Жилищният блок, в който се намира апартамента, е осеметажен, построен през 1975г., с конструкция – масивна, едропанелна. 
Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на имота, определена в размер на 82 150 (осемдесет и две хиляди сто и петдесет лева) лв.

Данъчната оценка на апартамента е в размер на 46 655,90 (четиридесет и шест хиляди шестстотин петдесет и пет лв и деветдесет ст.) лева.

Р. Р. Н. и семейството й са настанени и живеят  в общинското жилище повече от 5 години, без прекъсване, заплащат редовно наемната цена и изпълняват всички задължения, произтичащи от сключения договор за наем с Община Бургас, видно от служебна бележка, издадена от ОП “Общински имоти“.
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 18.02.2020 г. на комисията по чл.8, ал.1 от цитираната наредба, назначена с моя Заповед №3626/27.11.2019г., което подкрепям изцяло, да вземе следните  

                                  Р  Е  Ш  Е  Н  И  Я:

1. Променя предназначението на общинско жилище, актувано с Акт №9369/05.05.2020г. за частна общинска собственост, представляващо апартамент, находящ се в гр. Бургас, ж.к. “Изгрев”, бл.№30, вх.№1, ет.№1, ап.№2-десен, от „жилище за настаняване под наем на граждани с установени жилищни нужди“ в „жилище за продажба“.

2. Допълва Програмата за управление и разпореждане с общинска  собственост на Община Бургас за 2020 г., приета с решение по т.4 от Протокол №6/28.01.2020г. на Общински съвет-Бургас, в частта на раздел ІІ -„Продажба по реда на ЗОС, без търг или конкурс“, точка 1.„Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“, с посочения в т.1 имот.
3. Да се  продаде на Р. Р. Н., общинско жилище – апартамент, находящ се в гр.Бургас, ж.к.“Изгрев”, бл.№30 (тридесет), вх.№1 (едно), ет.№1 (едно), ап.№2-десен, със застроена площ 77,69 (седемдесет и седем цяло шестдесет и девет) кв.м, ведно с 1,268 (едно цяло двеста шестдесет и осем процента) % ид.части от общите части на сградата, равняващи се на 10,56 (десет цяло петдесет и шест) кв.м. и правото на строеж върху общинска земя, с прилежащо избено помещение с площ 5,02 (пет цяло нула два) кв.м., отразено с идентификатор 07079.501.30.1.2 (нула седем нула седем девет точка пет нула едно точка три нула точка едно точка две) по одобрената КК на гр.Бургас, при съседни самостоятелни обекти в сградата: на същия етаж: няма; под обекта: няма и над обекта: 07079.501.30.1.2, за сумата 82 150 (осемдесет и две хиляди сто и петдесет) лева.

Приложение: Писмо с вх.№53-00-117/11.03.2020г. от директора на ОП „Общински имоти“, Искане вх.№321-Н-/4/11.10.2019г., Заповеди №№ 3308/09.12.2014г., 2088/22.08.2014г. и 2223/07.08.2019г.  на Кмета на Община Бургас, Удостоверение за данъчна оценка №5202062953/06.04.2020г.;  Пазарна оценка на лицензиран оценител; Протокол №2/18.02.2020г. на комисията по чл.8, ал.1 от НУРУЖНГННПОЖ; Акт №9369/05.05.2020г. за частна общинска собственост, Схема № 15-327400-15.04.2020г. от СГКК–гр.Бургас, Служебна бележка от ОП „Общински имоти“.
ДИМИТЪР НИКОЛОВ

